cyanic-selkie/wikianc huggingface dataset:
दुर्गा मल्ल
सम्मान
मल्ललाई सम्मान गर्न भारतीय गोरखाको राष्ट्रिय निकाय भारतीय गोर्खा परिसङ्घले दान गरेको मूर्तिलाई सन् २००४ मा तत्कालीन भारतीय प्रधानमन्त्री मनमोहन सिंहले संसद भवन परिसरमा अनावरण गरेका थिए। कार्यक्रममा उपराष्ट्रपति भैरोंसिंह शेखावत, लोकसभा अध्यक्ष सोमनाथ चटर्जी लगायत अन्य गणमान्य व्यक्तिहरू उपस्थित थिए। उनलाई फांसी दिइएको दिन २५  अगस्टमा भारतभर गोर्खाहरूद्वारा बलिदान दिवस वा शहीद दिवसको रूपमा मनाइन्छ।
बद्लिंदो आकाश (चलचित्र)
बद्लिंदो आकाश (चलचित्र) एक नेपाली कथानक चलचित्र हो । यस चलचित्रमा शिव श्रेष्ठ र सुष्मा शाहीको भुमिका देख्न सकिन्छ ।
तोसिमा कार्की
तोसिमा कार्की (वि. सं. २०४६) एक नेपाली राजनीतिज्ञ, पेशाले चिकित्सक र राष्ट्रिय स्वतन्त्र पार्टीकी सदस्य हुन्। उनी हालै ललितपुर ३ बाट प्रतिनिधि सभामा निर्वाचित भएकी छन्। कार्की नेपालको स्वास्थ्य मन्त्रालयका लागि राज्यमन्त्रीको रूपमा ३ माघ २०७९ देखि २२ माघ सम्म सेवा गरिकी थिन।
प्रारम्भिक जीवन
उनले ललितपुरको किस्ट मेडिकल कलेजबाट एमबीबीएस र काठमाडौँ विश्वविद्यालयबाट जनरल सर्जरीमा स्नातकोत्तर गरेकी छन्। उनी नेपाल मेडिकल काउन्सिलको जनरल शल्यचिकित्सक र कार्यकारी समितिको सदस्य पनि हुन्।
राजनीतिक जीवन
उनी रवि लामिछानेले बनाएको राष्ट्रिय स्वतन्त्र पार्टीमा प्रवेश गरेकी थिइन्। उनको उम्मेदवारीलाई नेपाल निर्वाचन आयोगले सुरुमा अस्वीकार गरेको थियो, तर कार्कीले आफ्नो उम्मेदवारीलाई कायम राख्न सर्वोच्च अदालतमा रिट दायर गरेकी थिइन्।
कार्की तत्कालीन मन्त्री पम्फा भुसाललाई पराजित गर्दै प्रतिनिधि सभा निर्वाचन, २०७९मा ललितपुर ३ बाट प्रतिनिधि सभा सदस्यमा निर्वाचित भएकी थिइन्। उनी गोविन्द केसीको समर्थक हुन्। वि. सं. २०७९ माघ ३ मा, उनी पुष्पकमल दाहालको प्रधानमन्त्री तेस्रो मन्त्रिपरिषद्मा स्वास्थ्य तथा जनसङ्ख्या राज्यमन्त्री मन्त्री भइन्।
प्रधानमन्त्री पुष्पकमल दाहालले नागरिकता मुद्दामा अदालतले पदमुक्त गरेपछि गैरसांसद बनेका रास्वपाका सभापति रवि लामिछानेलाई पुनः गृहमन्त्री बनाउन अस्वीकार गरेपछि राष्ट्रिय स्वतन्त्र पार्टी (रास्वपा) सरकारबाट बाहिरिएको थियो। सो कारण कार्यभार सम्हालेको १९ दिनमै तोसिमा कार्की पदमुक्त भएका छन्।
परिणतलिङ्गी
शल्यक्रिया द्वारा लिङ्ग परिवर्तन गरेका व्यक्तिहरू
शिशिर खनाल
शिशिर खनाल एक नेपाली राजनीतिज्ञ र राष्ट्रिय स्वतन्त्र पार्टीका सदस्य हुन्। उनी २०२२ मा काठमाडौँ ६ बाट प्रतिनिधि सभामा निर्वाचित भएका थिए। प्रधानमन्त्री पुष्पकमल दाहालले नागरिकता मुद्दामा अदालतले पदमुक्त गरेपछि गैरसांसद बनेका रास्वपाका सभापति रवि लामिछानेलाई पुनः गृहमन्त्री बनाउन अस्वीकार गरेपछिराष्ट्रिय स्वतन्त्र पार्टी (रास्वपा) सरकारबाट बाहिरिएको थियो । सो कारण कार्यभार सम्हालेको १९ दिनमै शिशिर खनाल पदमुक्त भएका छन् ।
पिक्सार
पिक्सार एनिमेसन स्टुडियो (Pixar Animation Studio) अमेरिकी कम्प्युटर एनिमेसन चलचित्र स्टुडियो हो । यो अमेरिकाको क्यालिफोर्नियामा अवस्थित छ भने यो कम्पनी वाल्ट डिज्ने स्टुडियोको सहायक कम्पनी हो । पिक्सार कम्पनीले आफ्नो शुरूवात सन् १९७९ मा लुकास फिल्म कम्प्युटर विभागको ग्राफिक्स समूहको रूपमा गरेको थियो । सन् १९८६ मा एप्पल इन्क, सह संस्थापक स्टिभ जब्सको लगानीबाट यो संस्थागत रूपमा अगाडि बढेको थियो । यी लगानीकर्ताहरू कम्पनीको अधिकांश सेयर लगानीकर्ताको रूपमा बनेका थिए ।
डिज्नेले पिक्सारलाई सन् २००६ मा अमेरिकी डलर ७.४ अर्बको मूल्यांकनमा हरेको पिक्सारको सेयरको सट्टा २.३ डिज्नेको सेयरमा परिणत गरेको थियो । यस कारोबारबाट स्टिभ ज्वस डिज्नेको सबैभन्दा धेरै सेयरधनी भएको थियो । पिक्सार कम्पनी सिजिआई एनिमेटेड चलचित्रहरूको लागि प्रख्यात छ ।
वनकाटा
वनकाटा नेपालको पश्चिमाञ्चल विकास क्षेत्रमा पर्ने गण्डकी अञ्चलको स्याङ्जा जिल्ला स्थित साँखर गाँउ विकास समिति मा पर्ने अति रमणीय गाँउ हो ।
प्राथमिकता गणना
प्राथमिकता गणना (Borda Count) प्रणालीमा उम्मेदवार केन्द्रीत प्राथमिकता दिने प्रणाली हो । यसमा प्रत्येक मतदाताले उम्मेदवारलाई प्राथमिकता दिन उम्मेदवारको अगाडी सख्याको प्रयोग गर्दछन र प्रत्येक अंकको मूल्य निर्धारण गरिन्छ र यी मूल्यलाई गणना गरी सवैभन्दा वढीमत प्राप्त गर्ने उम्मेदवार विजयी घोषित गरिन्छ । यो प्रणाली एकल वा वहुसदस्यीय निर्वाचन क्षेत्रमा पनि प्रयोग गर्न सकिन्छ । यो प्रणाली नाउरुको संसद सदस्यको निर्वाचनमा लागु गरिन्छ। सन् १९७० को प्रारम्भसम्म, प्राथमिकता गणनाको अर्को स्वरुप फिनल्याण्डमा पार्टी सूची भित्र व्यक्तिगत उम्मेदवारहरू चयन गर्न  प्रयोग गरिन्थ्यो। यो  प्रणाली विश्वभर विभिन्न निजी संस्था र प्रतियोगिताहरुमा पनि प्रयोग गरिन्छ।
उदाहरण
जस्तो कुनै १ क्षेत्रमा १० जना उम्मेदवार छन् भने प्रत्येक मतदाताले प्राथमिकता अनुसार १,२ .......१० सम्म अंक प्रदान गर्दछ । पहिलो प्राथमिकताको मूल्य १ हुन्छ । दोश्रोको आधार 1/2= ०.५ त्यसैगरी दोश्रो 1/3=०.३३ .... एवं रीतले दशौ प्राथमिकताको 1/10= ०.१ हुन्छ । सवैको मत गणना गरी सवैभन्दा वढी अंक प्राप्त गर्ने निर्वाचित हुन्छ ।
ज्ञानेन्द्र शाही
ज्ञानबहादुर "ज्ञानेन्द्र" शाही एक नेपाली राजनीतिज्ञ र राष्ट्रिय प्रजातन्त्र पार्टीका सदस्य हुन्। उनी २०२२ मा जुम्ला १ बाट प्रतिनिधि सभामा निर्वाचित भएका थिए।
धनकुटा १ (निर्वाचन क्षेत्र)
धनकुटा १ नेपालको धनकुटा जिल्लाको निर्वाचन क्षेत्र हो। यो निर्वाचन क्षेत्र २०७४ भदौ १५ मा पेश गरिएको निर्वाचन क्षेत्र निर्धारण आयोग प्रतिवेदनमा अस्तित्वमा आएको थियो।
सम्मिलित क्षेत्रहरू
धनकुटा १ मा धनकुटा जिल्लाको सम्पूर्ण भाग समेटिएको छ।
प्रदेश सभा खण्डहरू
कोशी प्रदेश सभा क्षेत्रलाई निम्नलिखित खण्डहरूमा विभाजन गरिएको छ:
कोस्टारिका राष्ट्रिय फुटबल टोली
कोस्टारिका राष्ट्रिय फुटबल टिम अन्तर्राष्ट्रिय फुटबल प्रतियोगिताहरूमा कोस्टारिकाको प्रतिनिधित्व गर्ने पुरुष फुटबल टिम हो । यो कोस्टारिकामा फुटबलको लागि शासकीय निकाय कोस्टारिका फुटबल संघको नियन्त्रणमा रहेकोे छ । यो फिफा र उत्तर, मध्य अमेरिका र क्यारिबियन फुटबल सङ्घको सदस्य राष्ट्र हो ।
कान्छी (चलचित्र)
कान्छी (चलचित्र) सन् १९८४ मा प्रदर्शन गरिएको एक नेपाली कथानक चलचित्र हो। यो चलचित्रको निर्देशक बिएस थापा र निर्माता भगवान दास श्रेष्ठ हुन्। यो चलचित्रमा शिव श्रेष्ठ, शर्मिला मल्ल, मौसमी मल्ल मुख्य भूमिकामा रहेका छन्। यो चलचित्र सो समयको सफल चलचित्र रहेको थियो।
जीवन रेखा
जीवन रेखा एक नेपाली कथानक चलचित्र हो । यस चलचित्रमा मीनाक्षी आनन्द, शिव श्रेष्ठ को भुमिका देख्न सकिन्छ ।
धनराज आचार्य
धनराज आचार्य नेपाली राजनीतिज्ञ तथा पोखरा महानगरपालिकाका वर्तमान नगर प्रमुख हुन्। उनी नेकपा एकिकृत समाजवादीका तर्फबाट वि.सं २०७९ को स्थानीय निर्वाचनमा निर्वाचित भएका थिए। धनराज आचार्य नेकपा एकीकृत समाजवादीको कास्की जिल्ला अध्यक्ष हुनुका साथै केन्द्रीय सदस्यको जिम्मेवारी निर्वाह गरिरहेका छन्। वि.सं २०३९ मा मात्र १३ वर्षको उमेरमा उनले भरतपोखरीमा अनेरास्ववियुको प्रारम्भिक कमिटीको सदस्यता लिएर विद्यार्थी राजनीतिमा आफ्नो उपस्थिति जनाएका थिए। राजनीति क्षेत्रबाहेक उनी विविध व्यवसायिक क्षेत्रमा संलग्न रहेका छन्।
नेपाल पुस्तक तथा व्यवसायी महासङ्घको महासचिव र राष्ट्रिय अध्यक्ष, पोखरा उद्योग वाणिज्य सङ्घको कार्यकारी सदस्य, उच्चस्तरीय पुस्तक नीति मस्यौदा समितिको विज्ञ सदस्य र पाठ्यपुस्तक मूल्य निर्धारण समितिमा विज्ञ सदस्यका रूपमा उनले कार्य गरिससकेका छन्।
राजनीतिक पृष्ठभूमि
वि.सं २०३९ सालमा साधारण सदस्याता प्राप्त गरेर राजनीतिक थालेका आचार्यले अखिल नेपाल राष्ट्रिय स्वतन्त्र विद्यार्थी युनियनको विद्यालयतर्फ प्रारम्भिक कमिटीको साधारण सदस्यहुँदै वि.सं २०५१ सालमा पृथ्वीनारायण क्याम्पसको सभापति हुनुका साथै अन्य विभिन्न महत्वपूर्ण पदमा जिम्मेवारी वहन गरी वि.सं २०५४ सालमा केन्द्रीय सचिवालय सदस्य (विभागीय प्रमुख) भएका थिए। विद्यार्थी जीवनपछि सक्रिय राजनीतिमा लागेका आचार्य नेकपा एकीकृत समाजवादीको कास्की जिल्ला अध्यक्ष हुनुका साथै केन्द्रीय सदस्यको जिम्मेवारी निर्वाह गरिरहेका छन्।
पोखरा महानगरपालिकाको नगर प्रमुख
पोखरा महानगरमा २ लाख ७ हजार मतदता रहेकोमा १ लाख ४३ हजार २२६ मत खसेको थियो। उनको प्रतिस्पर्धी नेकपा एमालेका उम्मेदवार कृष्ण थापाले ५२ हजार ८४८ मत पाएका थिए। कृष्णले भन्दा मेयर निर्वाचित धनराजले ६ हजार ४५ मत बढी पाएका थिए।
रामहरि खतिवडा
रामहरि खतिवडा एक नेपाली राजनीतिज्ञ र नेपाली कांग्रेसका सदस्य हुन्। उनी २०७९ मा ओखलढुङ्गा १ बाट प्रतिनिधि सभामा निर्वाचित भएका थिए।
धिवेही भाषा
माल्दिभियाली वा धिवेही वा कहिलेकाहीँ दिवेही ދިވެހި'',  दक्षिण एसियाली राष्ट्र माल्दिभ्समा बोलिने एक हिन्द-आर्य भाषा हो। यस भाषा माल्दिभ्स बाहेक मलिकु, लक्षद्वीप र भारतको केही इलाकाहरूमा बोलिने गरिन्छ।
बेहडाबाबा
बेहडाबाबा मन्दिर कैलाली अवस्थित एक धार्मिक स्थल हो । यो धनगढी उपमहानगरपालिकाको वडा नं १६मा अवस्थित छ । हरेक वर्ष गंगा दशहराको बेला यहाँ ठुलो मेला लाग्ने गर्छ । यस बेला यहाँ नेपाल र भारतका गरी ठुलो संख्यामा भक्तजन तथा दर्शनार्थीहरूको भिड लाग्ने गर्छ। आफ्नो मनोकामना पुराहुने आशाले भक्तजनहरु यहाँ आउने गर्छन । बेहडाबाबा फुल लिङ्ग शिव भगवानको प्रतिकको रूपमा मानिन छ ।
देवप्रसाद तिमलसेना
देवप्रसाद तिमलसेना एक नेपाली राजनीतिज्ञ र नेपाली कांग्रेसका सदस्य हुन्। उनी २०७९ मा रौतहट ४ बाट प्रतिनिधि सभामा निर्वाचित भएका थिए।
खुसी (चलचित्र)
खुसी (चलचित्र) एक नेपाली कथानक चलचित्र हो । यस चलचित्रमा रेखा थापा, सुमन सिंह, आयुष रिजाल, गणेश उप्रेती को भुमिका देख्न सकिन्छ ।
छ्याकः लोहं
छ्याकः लोहं अथवा छ्याकः ल्वहं (प्रचलित नेपाल लिपि:𑐕𑑂𑐫𑐵𑐎𑑅 𑐮𑑀𑐴𑑄, 𑐕𑑂𑐫𑐵𑐎𑑅 𑐮𑑂𑐰𑐴𑑄), नेपाः उपत्यकाको किपू बस्तीमा स्थित छ। यो एउटा ढुङ्गा हो जसलाई पृथ्वी नारायण शाहको प्रतीक मानिन्छ। देश विदेशका नेवाःहरू यहाँ गोर्खाली उपनिवेश र पृथ्वी नारायण शाहको अत्याचार सम्झेर थुक्ने गर्दछन्।
उपनिवेश स्मृति दिवस
उपनिवेश स्मृति दिवस, पृथ्वी नारायण शाहको जन्मजयन्ती पुष २७का दिन मनाइन्छ। यसलाई मूलवासीहरूको कालो दिवसका रूपमा मनाइने पनि गरिएको छ। पृथ्वी नारायण शाहलाई नेवाःहरूले 'पिरपिरे नारांचा' पनि भन्ने गरेका छन्। गोर्खाली उपनिवेशको अत्याचार स्मृति र त्यसलाई वीरता पूर्वक सामना गरेका नेवाः योद्दा तथा जनताको सम्मानमा दियो बाल्ने गरिन्छ।
फर्डिनान्ड मार्कोस जुनियर
फर्डिनान्ड रोमुआल्डेज मार्कोस जूनियर (, Tagalog: [ˈmaɾkɔs] ; जन्म: १३ सेप्टेम्बर १९५७), सामान्यतया बोङबोङ मार्कोस ( BBM ) भनेर चिनिन्छ, एक फिलिपिनो राजनीतिज्ञ हुन्। उनले २०१० देखि २०१६ सम्जम सिनेटरको रुपमा काम गरे। उनी पूर्व राष्ट्रपति, तानाशाह, र क्लेप्टोक्रेट फर्डिनान्ड मार्कोस सिनियर र पूर्व प्रथम महिला इमेल्डा रोमुआल्डेज मार्कोसका दोस्रो सन्तान र एक्लो छोरा हुन्।
सन् १९८० मा, २३ वर्षको उमेरमा मार्कोस जूनियर इलोकोस नोर्टे को उप गभर्नर बने। त्यतिबेला उनका पिताले फिलिपिन्समा मार्शल कानुनबाट शासन गरिरहेका थिए। त्यसपछि उनी सन् १९८३ मा इलोकोस नोर्टेको गभर्नर बने। १९८६ फेब्रुअरीमा जनक्रान्तिले उनको परिवारलाई सत्ताबाट हटाएपछी हवाईमा निर्वासनमा रहे। सन् १९८९ मा आफ्नो बुबाको मृत्यु पछि, राष्ट्रपति कोराजोन एक्विनोले अन्ततः मार्कोस परिवारका बाँकी सदस्यहरूलाई विभिन्न आरोपहरूको सामना गर्न फिलिपिन्स फर्कन अनुमति दिए।
कोस्टारिका महिला राष्ट्रिय फुटबल टोली
कोस्टारिका महिला राष्ट्रिय फुटबल टिम अन्तर्राष्ट्रिय फुटबल प्रतियोगिताहरूमा कोस्टारिकाको प्रतिनिधित्व गर्ने महिला फुटबल टिम हो । यो कोस्टारिकामा फुटबलको लागि शासकीय निकाय कोस्टारिका फुटबल संघको नियन्त्रणमा रहेकोे छ । यो फिफा र उत्तर, मध्य अमेरिका र क्यारिबियन फुटबल सङ्घको सदस्य राष्ट्र हो ।
मैले के विराए (अञ्जु पन्तको गीत)
मैले के विराए एक बहुचर्चित तथा प्रख्यात नेपाली भाषाको आधुनिक गीत हो। यस गीतमा स्वर नेपाली गीत सङ्गीत क्षेत्रमा ख्याति कमाउन सफल गायिका अञ्जु पन्तको रहेको छ। यो एक नारायण भण्डारीको गीति सङ्गालो अध्यायमा समावेश पाँचौ गीत हो। यसले उत्कृष्ट गीतको तर्फबाट विभिन्न पुरस्कार समेत जितेको छ।
यस गीतमा छायाङ्कन वसन्त रुपाखेतीले गरेका छन् भने सम्पादन प्रज्ज्वल श्रेष्ठले गरेका छन् र यस गीतलाई निर्देशन उज्ज्वलजीले गरेका हुन्। यस गीतमा शब्द तथा सङ्गीत वरिष्ठ गीत तथा सङ्गीतकार एक नारायण भण्डारीको रहेको छ। यसमा श्रव्य म्युजिक नेपालको रहेको छ। यस गीतको उत्पादक तथा वितरक सितारा म्युजिक प्रालि हो। यस गीतको श्रव्य दृश्यलाई निर्माण कृष्ण फिल्मस् एण्ड एड्भरटाइजिङले गरेको छ। यसका सिआरबिटि तथा पिआरबिटि अङ्क क्रमशः ०१३०००१५७१ र ६०४२५५० हुन्। यसको आधिकारिक साङ्गीतिक श्रव्य दृश्य म्युजिक नेपालको आधिकारिक युट्युब खातामा ४ जून २०१२ मा सार्वजनिक गरिएको थियो भने यसले मङ्सिर २०७६ सम्ममा ४ लाख ५० हजार भन्दा बढी अवलोकन प्राप्त गरिसकेको छ।
साङ्गीतिक श्रव्य दृश्य
यसको आधिकारिक श्रव्य दृश्यमा अभिनेत्री केकी अधिकारीलाई प्रस्तुत गरिएको छ जसको सुरुवातमा उनी एउटा ठूलो सिढीबाट तल झर्छिन् र उनको साथमा एउटा रातो गुलाफको फूल हुन्छ।उनी खुसी हुन्छिन् र नृत्य प्रस्तुत गर्न थाल्छिन्। एकजनन पुरुषले उनलाई हेर्छन् र उनी उनलाई हेर्दै मुस्कुराउँछिन्। त्यसको एकैछिन पछि, गीतको सुरुवात हुन्छ जसमा उनी एउटा घरको ठाउँमा बसी गीत गुनगुनाउन थाल्छिन्। पुरुष (उनका प्रेमी) उनी भएको ठाउँमा आउँछन् र उनीहरू एकै ठाउँमामा उभिन्छन् र उनले आफ्नो पिडा जाहेर गर्छिन्। पछि गीतको श्रव्य दृश्य एउटा बाटोमा पुग्छ जहाँ उनी एउटा घोडामा थढेकी हुन्छिन् र उनका प्रेमीले उक्त घोडालाई डोर्‍यादैँ अघि बढ्छन्। पुरुष हाँसी रहेका हुन्छन् भने उनले आफ्नो गीत प्रस्तुत गर्छिन्। दृश्य गुम्बा वरिपरिको क्षेत्रमा पुग्छ जसमन उनी उनको प्रेमीको खुट्टालाई आड लगाएर पिडा व्यक्त गर्छिन् र उनका प्रेमीले उनलाई उठाउने प्रयास गर्छन्। पछि गीतको दृश्य सोही घरको छतमाथि पुग्छ जसमा प्रेमीले उनको हात समाउँदै अगाडिबाट अङ्गालोमा बाद्छन् जसमा उनको हातमा उक्त रातो गुलाफ यतावत रहन्छ।
एकैछिन पछि गीतमा नयाँ दृश्य देखा पर्छ जसमा उनको प्रेमीले मोटरसाइकल चलाएर उनलाई पछाडि राखेर डुलाउन लग्छन्। उनीहरूलाई एउटा युवकले नराम्रो दृष्टिले हेर्छन्। मोटरसाइकल रोकेर उनले आफ्नी प्रेमिकालाई एउटा रातो गुलाफ दिन्छन्। सो लिएर उनी नृत्य प्रस्तुत गर्न थाल्छिन् र एकैछिन पछि उनले मोटरसाइकलको हेलमेट लगाउँछन्। गीतको दृश्यमा नयाँ मोड आउँछ जसमा उनी र उनका प्रेमी सहित सबै जना एउटा अदालतमा हाजिर हुन्छन् र उनले (सम्भावित) पूर्व श्रीमानलाई विवाह गर्दा लिएर सम्पूर्ण गरगहनाहरू हातमा राखेर उनलाई छुन लगाई न्यायाधीशलाई पिडा व्यक्त गर्न थाल्छिन्। सबै जना उक्त दृश्यलाई देख्नासाथ कुराकानी गर्न थाल्छन् जसमा उनका हालका प्रेमीपनि सोही ठाउँमा उपस्थित हुन्छन्। गीतको दृश्य एउटा खुला वारीमा पुग्छ जसमा उनी र उनका प्रेमीलाई देखाइएको छ जसमा उनले नृत्य प्रस्तुत गर्छिन्। उनले नाचेको देखेर उनी खुसी हुन्छन् र उनलाई अगाडिबाट अङ्गालोमा बाँद्छन् र उनले गीत प्रस्तुत गर्दै गर्छिन्।
गीतको दृश्य एउटा बाटोमा पुग्छ जसमा एउटा मानिसले पिजडामा एकजोडी सुगालाई बन्द गरेर आफू एकछिनको लागि उता जान्छन्। उनले त्यो देख्छिन् र दौडिदै आएर उक्त सुगाहरूलाई छोड्दिन्छन् र सो दृश्यलाई देख्नासाथ उनलाई टाढा सम्म खेद्छन् र उनलाई एउटन ढिस्कोमा गएर पकड्छन् र उनले उक्त मानिसलाई घकालेर भाग्छिन्। उताबाट उनका प्रेमी आउँछन् र उनलाई अङ्गालोमा बाँद्छन् र सो मानिसले उनलाई केही कुरा भन्छन्। उनका प्रेमीले उक्त मानिसलाई सुगा छोडेबापत केही रकम दिन्छन्। गीतको दृश्यमा उनी देखा पर्छिन् जसमा उनी एउटन बारीमा एउटा ढिस्कोको आड लगाएर गीत गाउन थाल्छिन्। पूर्व दृश्यमा उनका प्रेमीको उक्त ठाउँमाबाट उनलाई लिएर जान्छन्। गीतको दृश्य सोही अदालतमा पुग्छ जसमा उनले पिडा व्यक्त गर्छन्। आँखामा पट्टि लगाएको एउटा मुर्ती पनि दृश्यमा समावेश छ।  गीतको दृश्य सोही बारीमा पुग्छ जसमा उनी र उनका प्रेमी एकैठाउँमा देखिन्छन्। उनले एउटा तोरीको फूल टिपेर आफ्नी प्रेमिकाको शीर्ष उनिदिन्छन्। पछि उनीहरू दुबै जना निराश देखिन्छन् र नृत्य प्रस्तुत गर्ने निर्णयमा पुग्छन् र दुबै जना नाच्न थाल्छन्। गीतको दृश्यमा उनले आफ्ना प्रेमीलाई घकाल्छिन् र अर्कै पोशाक लगाएर नृत्य प्रस्तुत गर्ने थाल्छिन्। पछि उनले भेडाको पाठोलाई काखमा च्यापेर नृत्य प्रस्तुत गर्छिन्। उनीहरू दुबैजना एउटा पर्खालमा बस्छन् जसमा उनले आफ्ना प्रेमीको नजिक जाने प्रयास गर्छन्।
दृश्य अदालतमा पुग्छ जसमा न्यायाधीशले केही कुरा व्यक्त गर्छन्। दुबै जना खुसी देखिन्छन् र एकजना युवकले दुईवटा फूलको माला ल्याएर उनीहरूलाई दिन्छन्। उनीहरूले एक अर्का लाई पूलको माला लगाइदिन्छन् र सो देखेर अदालतमा उपस्थित सबै जनाले ताली बजाउँछन् र दुबैजनाले अङ्कमाल गर्छन् र श्रव्य दृश्यको अन्त्य हुन्छ।
अलैङ्गिक व्यक्ति
अलैङ्गिक (Agender) भनेका ती व्यक्ति हुन् जो आफूलाई न पुरुष भएको अनुभव गर्छन् न महिला भएको। उनीहरू आफुलाई पुरुष पनि होइन महिला पनि होइन भनेर चिनाउँछन्। अलैङ्गिक व्यक्तिहरू आफूलाई महिला अथवा पुरुषको अनुभव गर्दैनन् र कुनै लैङ्गिकताको भएको महसुस गर्दैनन् ।
हरिमन्दिर साहिब
श्री हरिमन्दिर साहिब (पञ्जाबी भाषा: ਹਰਿਮੰਦਰ ਸਾਹਿਬ; हरिमन्दर साहिब, हरमन्दिर साहिब, अन्य नाम : दरबार साहिब वा संवरण मन्दिर) एक सिख धर्मावलम्बीको पावनतम धार्मिक स्थल वा प्रमुख गुरूद्वार हो । यो मन्दिर भारतको राज्य पञ्जाबको अमृतसर शहरमा स्थित छ र यहाँको सबैभन्दा ठूलो आकर्षण पनि हो । अमृतसर शहर स्वर्ण मन्दिरको चौतर्फि रहेको छ । स्वर्ण मन्दिरमा प्रति दिन हजारौं श्रद्धालु तथा पर्यटक आउने गर्दछन् । अमृतसरको नाम वास्तवमा त्यो सरोवरको नाममा राखिएको हो जसको निर्माण गुरू रामदासले स्वयंमले आफ्नो हातबाट गरेका थिए । यो गुरूद्वार यहि सरोवरको बीचमा अवस्थित छ । यस गुरूद्वारको बाहिरी भाग सुनले बनाइएको छ, त्यसैले यसलाई स्वर्ण मन्दिर तथा गोल्डन टेम्पलको नामले पनि चिनिन्छ । श्री हरिमन्दिर साहिब दरबार साहिबको नामले पनि ख्याति प्राप्त छ । हुन त यो सिखहरूको गुरूद्वार हो, तर यसको नाममा मन्दिर शब्दको जोडिनुले भारतमा सबै धर्मलाई एक समान मानिने बुझाउँछ । सिख धर्मालम्बिहरूको लागि स्वर्ण मन्दिर धेरै नै महत्त्वपूर्ण मानिन्छ । सिखहरू बाहेक अरू धेरै श्रद्धालु पनि यहाँ आउने गर्छन्, जसलाई स्वर्ण मन्दिर र सिक्ख धर्ममा अटूट आस्था छ ।
स्थापना
लगभग ४०० वर्ष पुरानो यस गुरूद्वारको नक्शा स्वयंम गुरू अर्जुन देवजीले तयार गरेका थिए । यो गुरूद्वार शिल्प सौन्दर्यको अदभुत् नमुना हो । यसको नक्काशी र बाहरी सुन्दरता धेरै छ । गुरूद्वारको चारै तीर ढोका रहेको छन्, जुन चारै दिशा (पूर्व, पश्चिम, उत्तर, दक्षिण) मा खुल्छ । उक्त समय पनि समाज चार जातिमा विभाजित थियो र धेरै जातिलाई अनेक मन्दिर आदिमा जान अनुमति थिएन, तर यो गुरूद्वारको चारै ढोकाहरूमा चारै जातिलाई आउनको लागि आमन्त्रित गरिथ्यो । यहाँ सबै धर्मको अनुयायीको स्वागत गरिन्थ्यो ।
परिसर
श्री हरिमन्दिर साहिब परिसरमा दुई वटा ठूला र धेरै वटा साना साना तीर्थस्थलहरू छन् । ती सबै तीर्थस्थलहरू जलाशयको सबै तिर फैलिएका छन् । यस जलाशयलाई अमृतसर, अमृत सरोवर र अमृत झिलेक्क नामले पनि चिनिन्छ । पूरा स्वर्ण मन्दिर सेतो सङ्गमरमरले बनेको छ र यसको भित्तामा सुनको पत्ताले लेपन गरिएको छ । हरिमन्दिर साहिबमा प्रत्येक दिन गुरबाणी (गुरुवाणी) को स्वर गुन्जी रहन्छ । सिक्ख गुरूलाई ईश्वर तुल्य मान्छन् । स्वर्ण मन्दिरमा प्रवेश गर्नुभन्दा पहिले मन्दिरको अगाडि शिर झुकाउछन्, अनि खुट्टा धोएर भर्याङ्गबाट मुख्य मन्दिरसम्म जान्छन् । भर्याङ्गको साथ-साथै स्वर्ण मन्दिरमा सबै घटना र पूरा इतिहास लेखिएका शिलालेख छन् । स्वर्ण मन्दिर धेरै नै राम्रो भवन मानिन्छ । यसमा प्रकाशको सुन्दर व्यवस्था गरिएको छ । मन्दिर परिसरमा ढुङ्गाको एक स्मारक पनि छ जुन, "जाबाज सिक्ख" सैनिकको श्रद्धान्जली दिनको लागि राखिएको छ ।
द्वार
श्री हरिमन्दिर साहि‍बमा चार द्वारहरू छन् । यसमध्ये एक द्वार गुरु राम दास सरायको हो । यस साएरामा विभिन्न विश्राम-स्थलहरू छन् । विश्राम-स्थलको साथ-साथ यहाँ चौबीस घन्टा लङ्गर चल्छ, जसमा सबैले प्रसाद ग्रहण गर्न सक्छन् । श्री हरिमन्दिर साहिबमा विभिन्न तीर्थस्थानहरू छन् । यसमध्ये बेरी वृक्षलाई पनि एक तीर्थस्थल मानिन्छ । यसलाई बेर बाबा बुड्ढाको नामले पनि चिनिन्छ । भनिन्छ कि जब स्वर्ण मन्दिर बनाइदै थियो तब बाबा बुड्ढा जी यहि रुखमुनि बस्थे र मन्दिरको निर्माण कार्यप्रति नजर राख्थे ।
सरोवर
स्वर्ण मन्दिर सरोवरको बीचमा मानव निर्मित द्वीपमा बनेको छ । पुरा मन्दिरमा सुनको पत्ता चढाइएको छ । यो मन्दिर एक पुल द्वारा किनारसँग जोडिएको छ । पानीमा श्रद्धालु स्नान गर्दछन् । यो ताल माछाले भरिएका छन् । मन्दिरदेखि १०० मी. को दूरीमा स्वर्ण जडित, अकाल तख्त छ । यसमा एक भूमिगत तल छ र पाँच अन्य तल छन् । यसमा एक सङ्ग्रहालय र सभागार छ । यहाँ सरबत खालसा को बैठक हुन्छ । सिक्ख पन्थले जोडिएको सबै समस्याको समाधान यहि सभागारमा गरिन्छ ।
स्वर्ण मन्दिर परिसरमा स्थित सबै पवित्र स्थलहरूलाई पूजा स्वरूप भक्तगण अमृतसरको चारैतिर बनेका गलियारको परिक्रमा गर्छन् । यसपछि उनीहरू अकाल तख्तको दर्शन गर्छन् । अकाल तख्तको दर्शन गरेपछि श्रद्धालु लाइनमा बसी स्वर्ण मन्दिरम प्रवेश गर्दछन् ।
अकाल तख्त
गुरुद्वारको बाहिर दुवैतर्फ अकाल तख्त छन् । अकाल तख्तको निर्माण सन् १६०६ मा गरिएको थियो । यहाँ दरबार साहिब स्थित छ । त्यस समय यहाँ धेरै महत्त्वपूर्ण निर्णय लिइन्थ्यो । संगमरमरले बनेको यो इमारत हेर्न योग्य छ । यसको छेउमा शिरोमणि गुरुद्वारा प्रबन्धक समि‍ति‍को कार्यालय छ, त्यहाँ सिखहरूका धेरै महत्त्वपूर्ण निर्णयहरू लिइन्छन् ।
लङ्गर
गुरुको लङ्गरमा गुरुद्वारा आउने श्रद्धालुहरूको लागि निवास सुविधाको पुरा व्यवस्था हुन्छ । यो लङ्गर श्रद्धालुहरूको लागि २४ घन्टा खुला रहन्छ । निवास सुविधाको व्यवस्था गुरुद्वारमा आउने भेटी र दोश्रो कोषद्वारा हुन्छ । लङ्गरमा निवासको व्यवस्था शिरोमणि गुरुद्वारा प्रबन्धक समि‍ति‍को तर्फबाट नियुक्त सेवादार गर्छन् । यहाँ आउनेहरूको सेवामा सबै तिरबाट योगदान दिइएका छन् । प्रत्येक दिन करीब ४० हजार मानिसहरूले यहाँ लङ्गरको प्रसाद ग्रहण गर्ने अनुमान गरिन्छ । भोजन मात्र नभई श्री गुरु रामदास सरायमा गुरुद्वारमा आउने मान्छेहरूको लागि बस्नको व्यवस्था पनि छ । यस सरायको निर्माण सन् १८८४ मा गरिएको थियो । यहाँ २८८ कोठा र १८ ठुला हल छन् । यहाँ रातका लागि सुत्ने सामग्री दिइन्छ । एक व्यक्तिलाई तीन दिन सम्म बस्नको पूर्ण व्यवस्था छ ।
वायु मार्ग
अमृतसरमा अन्तर्राष्ट्रिय विमानस्थल रहेको छ र यहाँदेखि सवारी साधनहरूको प्रयोग गरी गुरुद्वारसम्म पुग्न सकिन्छ ।
रेल तथा सडक मार्ग
अमृतसर दिल्लीबाट लगभग ५०० किलोमीटर टाढा, राष्ट्रीय राजमार्ग १ मा रहेको छ । वरपरका सबै राज्यहरूको सबै प्रमुख नगरहरूदेखि अमृतसर सम्मको बस सेवा (साधारण तथा डीलक्स) उपलब्ध  छ । राष्ट्रीय राजमार्ग १ मा कुनैपनि स्थानदेखि २४ घन्टा बसहरू चलिरहन्छन् ।
अमृतसर रेल मार्ग भारतको सबै प्रमुख नगरहरूबाट जोडिएको छ । पुरानो दिल्ली र नयाँ दिल्लीदेखि अमृतसर शान-ए-पञ्जाब या शताब्दी ट्रेनबाट पाँचदेखि सात घन्टामा अमृतसर पुग्न सकिन्छ । अमृतसर स्टेशनदेखि रिक्शा लिएर गुरुद्वार पुग्न सकिन्छ ।
धर्मा
धर्म (चलचित्र) एक नेपाली कथानक चलचित्र हो । यस चलचित्रमा राजेश हमाल, मनिषा कोइराला, निखिल उप्रेती को भुमिका देख्न सकिन्छ ।
दिनेशकुमार यादव
दिनेशकुमार यादव एक नेपाली राजनीतिज्ञ र नेपाली कांग्रेसका सदस्य हुन्। उनी २०७९ मा सप्तरी ३ बाट प्रतिनिधि सभामा निर्वाचित भएका थिए।
दीक्षा सेठ
दीक्षा सेठ एक भारतीय चलचित्र अभिनेत्री हुन्। उनिले बलिउड चलचित्र लेकर हम दीवाना दिलमा २०१४मा काम गरेकी थिइन्।
सुरुवाती जीवन
उनको जन्म दिल्लीमा १४ फेब्रुअरी १९९०मा भएको थियो। उनको पिता आईटीसीमा काम गर्ने गर्थे। उनको लगभग केही केही समयमा स्थानान्तरण भइरहेको थियो। यसको कारण उनी मुम्बई, चेन्नई, कोलकाता, राजस्थान र उत्तर प्रदेशमा घुमी सकेकी छिन्।
द्रवलैङ्गिक व्यक्ति
द्रवलैङ्गिक (Gender Fluid) अथवा तरल लैङ्गिकता भएका व्यक्तिहरू भनेका ती व्यक्ति हुन् स्वभाव पुरुषत्व देखि नारीत्वबीच झुलि रहन्छ। जस्तै कहिले उनीहरू एकदम पुरुष जस्तै व्यवहार देखाउँछन्। कहिले एकदम महिला जस्तै व्यवहार देखाँछन्। कहिले ती पुरुषत्व र नारीत्वको बीचमा हुन्छ । उनीहरूको लैङ्गिकता तरल हुने गर्दछ। द्रवलिङ्गीहरूको कुनै लैङ्गिकताको स्थिरबिन्द्रु हुँदैन। मानिलिऔँ पुरुषत्व दक्षिणी ध्रुव र नारीत्व उत्तरी ध्रुव हो भने, उनीहरू यही दुई ध्रुवका बीचमा जहाँ पनि हुन सक्छन्; कहिले ध्रुवको चरम बिन्दुहरूमा होलान्; कहिले अलिकति पुरुषत्व नजिकै र नारीत्वबाट ताढा होलान्; कहिले बीचमा होलान्; कहिले ७०% एउटामा २०% अर्कोमा होलान् । यो लैङ्गिकताको तरल प्रवृत्ति हुने गर्दछ ।
इलाम १ (निर्वाचन क्षेत्र)
इलाम १ नेपालको इलाम जिल्लाको दुई संसदीय निर्वाचन क्षेत्र मध्ये एक हो। यो निर्वाचन क्षेत्र २०७४ भदौ १५ मा पेश गरिएको निर्वाचन क्षेत्र निर्धारण आयोग प्रतिवेदनमा अस्तित्वमा आएको थियो।
सम्मिलित क्षेत्रहरू
इलाम १ मा सन्दकपुर गाउँपालिका, माइजोग्माई गाउँपालिका, रोङ गाउँपालिका, सूर्योदय नगरपालिका, इलाम नगरपालिकाको १०, १३ र १४ र माई नगरपालिकाको १–५, ९ र १० वडा समेटिएको छ।
प्रदेश सभा खण्डहरू
कोशी प्रदेश सभा क्षेत्रलाई निम्नलिखित खण्डहरूमा विभाजन गरिएको छ:
सन्तोष चालिसे
सन्तोष चालिसे एक नेपाली राजनीतिज्ञ र नेपाली कांग्रेसका सदस्य हुन्। उनी २०२२ मा काठमाडौँ ३ बाट प्रतिनिधिसभामा निर्वाचित भएका थिए।
देश देखि परदेश (चलचित्र)
देश देखि परदेश (चलचित्र) एक नेपाली कथानक चलचित्र हो । यस चलचित्रमा निखिल उप्रेती, दिलीप रायमाझी, ऋचा घिमिरे, प्रेरणा शर्मा र दमन रूपाखेती को भुमिका देख्न सकिन्छ ।
मोबाईल एप्स
मोबाइल एप्स भनेको मोबाइल फोन, ट्याबलेट कम्प्यूटर, स्मार्टफोनमा तथा विभिन्न विद्युतीय उपकरणहरूको लागि तयार गरिएको कम्प्यूटर प्रोग्राम हो।
नीरु थापा
नीरु थापा एक नेपाली फुटबल खेलाडी हुन् ।
मोबाईल एप्स
विभिन्न अपरेटिङ सिस्टमका लागि तयार गरिएका आआफ्नै मोबाइल एप्सहरु हुन्छन। साथै त्यसता एप्सहरु सङ्ग्रह गरिने आआफ्नै संग्राहलय हुन्छन। जसलाई एप्लिकेसनको स्टोर भनिन्छ। जहांंबाट त्यस्ता एप्सहरु डाउन्लोड तथा अप्लोड गर्न मिल्दछन।
जे भो राम्रै भो (चलचित्र)
जे भो राम्रै भो (चलचित्र) एक नेपाली कथानक चलचित्र हो । यस चलचित्रमा हरिवंश आचार्य, राजेश हमाल, जल शाह, मदन कृष्ण श्रेष्ठ को भुमिका देख्न सकिन्छ ।
जैविक लिङ्ग
लिङ्ग अथवा जैविक लिङ्ग मानिसको यौन अङ्ग वा प्रजनन अङ्गबाट छुट्टिने आधारलाई जैविक लिङ्ग(Sex or Biological sex) भनिन्छ। उच्च कोटीका प्राणीहरूका कोशाणु(cells)हरूमा डि.एन.ए. र प्रोटिनको संयुक्त संरचना गुणसूत्र(chromosomes) हुने गर्दछ। हरेक कोशाणुमा २३ जोडी गुणसुत्रहरू हुन्छन्। यी २३ जोडी गुणसुत्रहरूमा २३औँ जोडी गुणसुत्रले मानिसको जैविक लिङ्ग निर्धारण गर्दछ। यो कोशाणुमा सुक्ष रूपले रहने गर्दछ भने मानिसको प्रजनन प्रणाली र यौनाङ्गबाट बाह्य रूपमा पनि देखिने गर्दछ। यो एक व्यक्तिको शारीरिक तह हो।
राजेन्द्रकुमार केसी
राजेन्द्रकुमार केसी एक नेपाली राजनीतिज्ञ र नेपाली कांग्रेसका सदस्य हुन्। उनी २०२२ मा काठमाडौँ १० बाट प्रतिनिधिसभामा निर्वाचित भएका थिए।
लैङ्गिकता
कुनै व्यक्तिको पुरुषत्व देखि नारीत्वको अनुभवमा हुने भिन्नतालाई लैङ्गिकता(gender) भनिन्छ। पुरुषत्व र नारीत्वको भाव र अभिव्यक्तिमा हुने फरक र विशेषताहरू लैङ्गिकता हो।यो एक भावनात्मक, मनोवैज्ञानिक वा मानसिक तह हो। आफ्नो लैङ्गिकता अनुरूप व्यक्तिको हाउभाउ, हिँडाइ बढाइ, प्रस्तुत गर्ने ढङ्ग हुने गर्दछ, जसलाई लैङ्गिक प्रस्तुतीकरण(Gender expression) भनिने गरिन्छ। हरेक व्यक्तिले आफ्नो सामाजिक परिवेश र भाषाको आधारमा विभिन्न शब्दको छनोट गरी ‘ म आफू हुँ’ भन्ने अन्तर्भावना नीजले आफ्नो लैङ्गिकताको परिचय दिन वा पहिचान गराउन प्रयोग गर्ने शब्दावलीलाई लैङ्गिक पहिचान (Gender identity) भनिन्छ।
होन्डुरस राष्ट्रिय फुटबल टोली
होन्डुरस राष्ट्रिय फुटबल टिम अन्तर्राष्ट्रिय फुटबल प्रतियोगिताहरूमा होन्डुरसको प्रतिनिधित्व गर्ने पुरुष फुटबल टिम हो । यो होन्डुरसमा फुटबलको लागि शासकीय निकाय होन्डुरस फुटबल संघको नियन्त्रणमा रहेकोे छ । यो फिफा र उत्तर, मध्य अमेरिका र क्यारिबियन फुटबल सङ्घको सदस्य राष्ट्र हो ।
निम्बार्काचार्य
जीवन चित्रण
जगद्गुरु श्रीनिम्बार्काचार्यकी माताको नाम जयन्ती देवी र पिताको नाम श्रीअरुण मुनि थियो। यिनलाई भगवान् सूर्यको अवतार मानिन्छ। कसैकसैले यिनलाई भगवान् नारायणको सुदर्शन चक्रको अवतार पनि मान्दछन् तथा अन्य एउटा मतमा यिनको पिताको नाम श्रीजगन्नाथ हो भन्ने पनि सुनिन्छ। वर्तमान अन्वेषकहरूले विभिन्न प्रमाणका आधारमा यिनको जीवन-काल ईशाको ११औं शताब्दी हो भनेर प्रमाणित गरे पनि यिनका भक्तजन यिनको जन्मकाल द्वापरयुगलाई मान्दछन्। गुरु निम्बार्काचार्यको जन्म दक्षिण भारतको गोदावरीको तटमा अवस्थित वैदूर्यपत्तन नामक नगर नजिकैको अरुणाश्रममा भएको थियो। एउटा किंवदन्ती के छ भने यिनको व्रतबन्धसंस्कारका समयमा स्वयं देवर्षि नारदले निम्बार्काचार्यलाई श्रीगोपाल-मन्त्रको दीक्षा प्रदान गर्नु भएको थियो तथा श्रीकृष्णोपासना गर्ने उपदेशसमेत दिनु भएको थियो। त्यसैले निम्बार्काचार्यका गुरु देवर्षि नारदलाई मानिन्छ र नारदका गुरु श्रीसनकादि ब्रह्मपुत्रहरूलाई मानिन्छ। त्यसैले गुरु निम्बार्काचार्यको निम्बार्क सम्प्रदायलाई सनकादि सम्प्रदाय पनि भन्ने गरिन्छ र यिनको मतलाई द्वैताद्वैतवाद भनिन्छ। श्रीनिम्बार्काचार्यको मतअनुसार यो मत अत्यन्त प्राचीन कालसित सम्बद्ध छ, कुनै नयाँ र नौलो मत होइन। उनले आफ्नो भाष्यमा नारद र सनत्कुमारको नामको उल्लेख गर्दै के सिद्ध गरेकाछन् भने यो मत सृष्टिको प्रारम्भदेखि नै प्रचलित छ।
दिया मिर्जा
दिया मिर्जा भारतीय सिनेमाको एक प्रमुख अभिनेत्री हुन्। उनी मिस एसिया पेसिफिक पनि रहि सकेकी छिन्। दिया मिर्जाको जन्म ९ डिसेम्बर १९८१मा हैदराबाद, आन्ध्र प्रदेश, भारतमा भएको थियो। उनीले २ डिसेम्बर सन् २०००मा मनीला, फिलीपींसमा “मिस इन्डीआ एशीआ पेसिफिक” जितेकी थिइन्। यो पुरस्कार समारोहमा उनीले २ अरु पुरस्कार पनि जिटी, “मिस बिऊटीफुल स्माइल” तथा “द सोनी विऊअरज चोइस अवार्ड”।
निम्बार्काचार्य
जीवन चित्रण
गुरु निम्बार्काचार्यको प्रारम्भिक नाम नियमानन्द हो। यमुनाको तटवर्ती ध्रुवीय क्षेत्रमा गुरु निम्बार्काचार्यले आश्रमवासी भई निवास गर्दाको समयको कुरा हो, एक दिन एक जना दण्डी संन्यासी गुरुको आश्रममा आए। दण्डी स्वामी र जगद्गुरुका वीचमा लामो समयसम्म आध्यात्मिक विचार-विमर्श भयो। दुबैले सूर्यास्त भएको पनि ख्यालै गरेनन्। दण्डी स्वामी फर्किनलाग्दा गुरु निम्बार्काचार्यले स्वामीलाई भोजन गर्न अनुरोध गरे, तर सूर्यास्त भइसकेको हुँदा दण्डी स्वामीले भोजन गर्न नमिल्ने बताए। दण्डी संन्यासीहरू प्राय: सूर्यास्तपछि कहिल्यै पनि भोजन गर्दैनन्। साँझको अतिथि भोजन नगरी फर्कने अवस्था प्राप्त भएपछि श्रीनिम्बार्काचार्यलाई ठूलो चिन्ता भयो। भगवानले गुरुको वर्तमान समस्या समाधान गर्नका निमित्त प्रकृतिको नियमलाई समेत परिवर्तन गरेर अद्भुत लीलाको सिर्जना गर्नुभयो। आश्रम नजिकै रहेको निमको रुखमा भगवान् सूर्यदेव प्रकाशित हुनुभयो र अस्ताई सकेका सूर्यनारायण पुनः उदीयमान हुनुभयो। भगवानको अपार करुणाको प्रत्यक्ष दर्शन गरी आचार्यको हृदय गदगद भयो। भगवानको करुणाप्रति कृतज्ञता प्रकट गर्दै उनले अतिथि दण्डी सन्यासीलाई भोजन गराउने अवसर प्राप्त गरे र अतिथिलाई भोजनादिबाट सम्मान गरेपछि मात्र सूर्यास्त भयो। भगवानको यस असीम करुणा प्राप्त भएकाले श्रीनिम्बार्काचार्यको एउटा सिद्धका रूपमा ख्याति प्राप्त भयो। परिणामतः यिनको नाम निम्बादित्य(निम्ब = निमको रुख र आदित्य = सूर्य) अथवा निम्बार्क(निम्ब = निमको रुख र अर्क = सूर्य)का रूपमा प्रसिद्ध भयो। श्रीमद्भागवत यस सम्प्रदायको मुख्य ग्रन्थ हो। गुरु निम्बार्कचार्यको मतमा ब्रह्मभन्दा जीव पृथक् पनि छ र ब्रह्म र जीवको ऐक्यभाव पनि छ।
लुम्बिनी प्रदेश सभा
लुम्बिनी प्रदेश सभा लुम्बिनी प्रदेशको एकसदनात्मक प्रदेश सरकार र कानून निर्माण गर्ने निकाय हो। नेपालको सात प्रदेशमध्ये एक, लुम्बिनी प्रदेशको प्रादेशिक राजधानी रूपन्देही जिल्लाको बुटवलमा रहेको छ। प्रादेशिक सभामा ८७ जना विधायक सदस्यहरू छन् जसमध्ये ५२ जना पहिलो पटक मतदान मार्फत निर्वाचित भएका थिए भने ३५ जना समानुपातिक तर्फबाट निर्वाचित भएका थिए। सभाको अवधि पाँच वर्षको रहेको छ।
२०७४ प्रतिनिधिसभा निर्वाचन पश्चात्, वि.सं. २०७४ मा वर्तमान प्रथम प्रदेश सभाको गठन भएको थियो। निर्वाचनमा नेपाल कम्युनिष्ट पार्टी (एकीकृत मार्क्सवादी-लेनिनवादी) र नेपाल कम्युनिष्ट पार्टी (माओवादी केन्द्र)को गठबन्धनले बहुमत प्राप्त गरेको थियो। आगामी निर्वाचन वि.सं. २०७९ मा यसको कार्यकाल सकिए पछि हुन्छ।
इतिहास
गण्डकी प्रदेश सभा नेपालको संविधान २०७२को धारा १७५ बमोजिम गठन भएको थियो। उक्त व्यवस्थाले मुलुकका प्रत्येक प्रदेशका लागि प्रादेशिक संसदको प्रत्याभूति गरेको छ। नेपालका सातै प्रदेशका लागि पहिलो प्रदेश सभा निर्वाचन २०७४ सालमा सम्पन्न भएको थियो र लुम्बिनी प्रदेश निर्वाचन प्रतिनिधिसभा तर्फको ८७ सिटका लागि सम्पन्न भएको थियो। यस चुनावको परिणामस्वरूप नेपाल कम्युनिष्ट पार्टी (एकीकृत मार्क्सवादी-लेनिनवादी) र नेपाल कम्युनिष्ट पार्टी (माओवादी केन्द्र) गठबन्धनको विजय भएको थियो। २०७५ जेठ ३ मा, यी दुई पार्टीहरू एकआपसमा गाभिएर नेपाल कम्युनिष्ट पार्टीको गठन भएको थियो जसको कारण यसले अत्याधिक बहुमत प्राप्त गरेको थियो। पछि नेपाल कम्युनिष्ट पार्टी (एमाले)बाट शङ्कर पोखरेलको नेतृत्वमा गठबन्धन सरकारको गठन भएको थियो। नेकपा माओवादीका पूर्णबहादुर घर्ती प्रदेश सभाका प्रथम सभामुख हुन् भने प्रथम उप-सभामुख कृष्णी थारू हुन्।
मितिनी (चलचित्र)
मितिनी (चलचित्र) एक नेपाली कथानक चलचित्र हो । रेखा थापा अभिनित चलचित्र हो । यस चलचित्रमा बिपना थापा, दिलीप रायमाझी को भुमिका देख्न सकिन्छ । यो एउटा चर्चित नेपाली चलचित्र पनि हो ।
रामनाथ अधिकारी
रामनाथ अधिकारी एक नेपाली राजनीतिज्ञ र नेपाली कांग्रेसका सदस्य हुन्। उनी २०२२ मा धादिङ २ बाट प्रतिनिधिसभामा निर्वाचित भएका थिए।
अँधेरी जस्तै जुन बिनाको (अञ्जु पन्तको गीत)
अँधेरी जस्तै जुन बिनाको एक बहुचर्चित तथा प्रख्यात नेपाली भाषाको आधुनिक गीत हो। यस गीतमा स्वर नेपाली गीत सङ्गीत क्षेत्रमा ख्याति कमाउन सफल गायिका अञ्जु पन्तको रहेको छ। यो एक नारायण भण्डारीको गीति सङ्गालो अध्यायमा समावेश पहिलो गीत हो। यसले उत्कृष्ट गीतको तर्फबाट विभिन्न पुरस्कार समेत जितेको छ
यस गीतमा छायाङ्कन मधुर बस्नेत गरेका छन् भने सम्पादन विष्णु शर्माले गरेका छन् र यस गीतलाई निर्देशन शङ्कर बिसीले गरेका हुन्। यस गीतमा शब्द तथा सङ्गीत वरिष्ठ गीत तथा सङ्गीतकार एक नारायण भण्डारीको रहेको छ। यसमा श्रव्य म्युजिक नेपालको रहेको छ। यस गीतको उत्पादक तथा वितरक सितारा म्युजिक प्रालि हो। यस गीतको श्रव्य दृश्यलाई निर्माण कृष्ण फिल्मस् एण्ड एड्भरटाइजिङले गरेको छ। यसका सिआरबिटि तथा पिआरबिटि अङ्क क्रमशः ०१३०००१५७२ र ६०४१४३२३ हुन्।
साङ्गीतिक श्रव्य दृश्य
यसको श्रव्य दृश्य भक्तपुर अस्पतालको दृश्यबाट सुरुवात भएको छ। श्रव्य दृश्यकी प्रमुख महिला पात्रले नोकिया मोबाइल प्रयोग गर्दै प्रमुख पात्रलाई सम्पर्क गर्छिन्। उनले फोन उठाउदै भेट्ने पक्का गर्छन्। महिला पात्र दौडिएर पुरुष पात्र भएको ठाउँमा पुग्छिन् र उनको अनुहार मलिन देख्छिन् र उनको हातमा एउटा कागज पनि देख्छिन् जो उनले अस्पतालबाट उपचार गरी प्राप्त गरेको प्रतिवेदन हुन्छ। उनले त्यो प्रतिवेदन पढ्न नपाउँदै उनलाई रक्त अर्बुद भएको र उनलाई साथ दिन नसक्ने जानकारी दिन्छन् जसले गर्दा उनको हातबाट सो पत्र भुँईमा खस्छ। त्यसपछि, गीतको सुरुवात हुन्छ। महिलाले उनको हात समाउँदै उनलाई गीत मार्फत पिडा व्यक्त गर्छिन्।
एकछिन पछि उनको अनुहारमा आँसु बस्छ जो पुरुष पात्रले पुसिदिन्छन् र उनी गीत गाउँदै पिडा पोख्न थाल्छिन्। त्यसपछि गीतको दृश्य विगतमा पुग्छ जसमा एक खुला मैदानमा देखाइएको  जसमा दुबै जना हासिखुखी देखिन्छन्। एकैछिन पछि दुबै जना दौडिन थाल्छन् र पुरुषले महिलालाई बोकेर घुमाउन थाल्छन्। पछि उनलाई थकाई लाग्छ र पानी लिन गई एक बोतल पानी लिएर आउँछन् र पानी उनले पिउन खोज्दा महिलाले उनलाई पानी खुवाइ दिन्छिन्। दृश्य वर्तमानमा रातमा पुग्छ जसमा दुबै जना एउटा घरबाट बाहिर निस्किन्छन् र महिलाले बेदनाको गीत प्रस्तुत गर्ने थाल्छिन्। उनीहरू दुबैले पिजडामा थुनेर राखेको दुइवटा सुगालाई हेर्छन्। पुरुष उनीबाट अलिकति टाढा जान्छन् र उनी सोही ठाउँमा हतारिँदै पुग्छिन् र पुरुषले उनको हात समाउँदै उनको हातलाई चुम्छन्। महिलाले पिडाको गीत व्यक्त गर्द‌ै जाँदा उनको अनुहार पनि धमिलिन्छ र उनले पनि पिडा महसुस गर्छन्। श्रव्य दृश्य निश्चित गतिमा अघि बढ्छ।
सामाजिक लिङ्ग
समाजशास्त्रमा सामाजिक लिङ्ग भनेर सामाज र संस्कार अनुसार लैङ्गिकताका आधारमा, यो लैङ्गिकताका व्यक्तिले यो भूमीका निर्वाह गर्नुपर्छ भनेर छुट्याइने विषय हो।
भाइ टिका (चलचित्र)
भाइ टिका (चलचित्र) एक नेपाली कथानक चलचित्र हो । यो चलचित्रलाइ लक्ष्मी नाथ शर्माले निर्देशन गर्नु भएको हो ।
लिङ्ग (व्याकरण)
कुनै पनि भाषामा लिङ्ग इङ्कित गर्ने भाषिक कणहरूलाई भाषिक लिङ्ग भनिन्छ।
नेपाली भाषामा
परम्परागत रूपले नेपाली भाषामा ३ वटा लिङ्ग : पुलिङ्गी, स्त्रीलिङ्गी र नीर्जीवलिङ्गी भनेर छुट्याउने गरिन्थ्यो। हाल पुलिङ्गी र स्त्रीलिङ्गी भन्ने मात्र गरिन्छ। केही भाषाविदहरूले शून्यलिङ्गी र स्त्रीमानवलिङ्गी भन्नुपर्ने दाबि गर्छन्। किनभने नेपाली भाषामा एउटा व्याकरणात्मक लिङ्ग 'महिला मानव' जनाउन प्रयोग गरिन्छ भने ती बाहेक अरु सबैलाई एकै खाले लिङ्ग प्रयोग गरिन्छ। यौनिक तथा लैङ्गिक अल्पसङ्ख्यकहरूले उनीहरूलाई पनि समावेश हुने गरी ४ वटा व्याकणात्मक/भाषिक लिङ्ग : लैङ्गिक तटस्थ, पुयोचित, स्त्रियोचित र इतरवाचक लिङ्गहरू प्रस्ताव गरेका छन्।
सुपरस्टार (चलचित्र)
सुपरस्टार (चलचित्र) एक नेपाली कथानक चलचित्र हो । यस चलचित्रमा भुवन केसी, सुष्मिता केसी को भुमिका देख्न सकिन्छ । यो चलचित्रलाइ अनिष कोइराला ले निर्देशन गर्नु भएको हो ।
इलाम २ (निर्वाचन क्षेत्र)
इलाम २ नेपालको इलाम जिल्लाको दुई संसदीय निर्वाचन क्षेत्र मध्ये एक हो। यो निर्वाचन क्षेत्र २०७४ भदौ १५ मा पेश गरिएको निर्वाचन क्षेत्र निर्धारण आयोग प्रतिवेदनमा अस्तित्वमा आएको थियो।
सम्मिलित क्षेत्रहरू
इलाम २ मा चुलाचुली गाउँपालिका, माङसेबुङ गाउँपालिका, फाकफोकथुम गाउँपालिका, देउमाई नगरपालिका, इलाम नगरपालिकाको १–९, ११ र १२ र माई नगरपालिकाको वडा ६–८ समेटिएको छ।
होन्डुरस महिला राष्ट्रिय फुटबल टोली
होन्डुरस महिला राष्ट्रिय फुटबल टिम अन्तर्राष्ट्रिय फुटबल प्रतियोगिताहरूमा होन्डुरसको प्रतिनिधित्व गर्ने महिला फुटबल टिम हो । यो होन्डुरसमा फुटबलको लागि शासकीय निकाय होन्डुरस फुटबल संघको नियन्त्रणमा रहेकोे छ । यो फिफा र उत्तर, मध्य अमेरिका र क्यारिबियन फुटबल सङ्घको सदस्य राष्ट्र हो ।
दाग (चलचित्र)
दाग (चलचित्र) एक नेपाली कथानक चलचित्र हो । यो चलचित्रको आकाश अधिकारी ले निर्माता रहनु भएको छ ।
आदर्श कोतवाल गाउँपालिका
आदर्श कोतवाल गाउँपालिका बारा जिल्लाको ९ गाउँपालिका मध्येको एक गाउँपालिका हो।
नेपालको एघारौँ राष्ट्रिय जनगणना २०६८ अनुसार आदर्श कोतवाल गाउँपालिकाको कुल जनसंख्या २७,५५२ छ।
अर्धलैङ्गिक व्यक्ति
ती व्यक्तिहरू जो आधि रूपमा एउटा लैङ्गिकतासँग सम्बन्ध राख्छन्, र आधि रूपमा भने तरल लैङ्गिकताका हुन्छन्। अर्धमहिला (Demiwoman) : आधि रूपमा महिलाको पहिचान भएपनि, आधि रूपमा भने लैङ्गिक तरलता राख्ने व्यक्ति, आफूलाई महिलाकै रूपमा हेरेपनि अर्धहद सम्म तरल लैङ्गिकता भएका व्यक्ति। अर्धपुरुष (Demiman) : आधि रूपमा पुरुषको पहिचान भएपनि, आधि रूपमा भने लैङ्गिक तरलता राख्ने व्यक्ति, आफूलाई पुरुषकै रूपमा हेरेपनि अर्धहद सम्म तरल लैङ्गिकता भएका व्यक्ति ।
रमेश खरेल
रमेश खरेल नेपाल प्रहरीका भूतपूर्व डिआईजी हुन् । उनी आफ्नो इमानदारी पुर्ण प्रहरी कार्यका कारण नेपाली जनताहरू माझ निकै लोकप्रिय रहेका छन् । यसोत रमेश खरे नेपालको राष्ट्रिय भलिबल टिमका पूर्व कप्तान समेत हुन् ।
काठमाडौ एसएसपी
खरेल काठमाडौंका एसपी हुँदाको नेपालीहरूलाई अवैध रूपमा प्रवेश गराउने क्यासिनो विरुद्ध उनले धावा नै बोलेका थिए । त्यतिबेला उनको काम कारबाही देखि क्यासिनो मालिकहरु आतंकित थिए  । उनी काठमाडौंको एसएसपी हुदाँ हनुमान ढोकामा रहेको एसएसपीको कोठा सर्वसाधारणका लागि सधैँ खुल्ला रहने गर्दथ्यो । भ्याएसम्म सबै सर्वसाधारणको कुरा खरेल आफैँ सुन्ने गर्दथे, समस्या समाधानका लागि तुरुन्त पहल समेत गर्दथे  । त्यसैले हनुमान ढोका जानेहरूले राज्य आफ्नो समस्याप्रति संवेदनशील भएको महसुस गर्ने गरेका थिए ।
राफाएल (फुटबल खेलाडी)
राफाएल (जन्म: ९ जुलाई १९९०) एक ब्राजिली पेशेवर फुटबल खेलाडी हुन जसले फ्रान्सेली क्लब लियोन र ब्राजिल राष्ट्रिय फुटबल टिमको लागि रक्षापंक्तिको रूपमा खेल्छन् ।
दर्पण छायाँ (चलचित्र)
दर्पण छायाँ (चलचित्र) एक नेपाली कथानक चलचित्र हो । यस चलचित्रमा निरुता सिंह, उत्तम प्रधान, तुलसी घिमिरे र दिलीप रायमाझी को भुमिका देख्न सकिन्छ । यो चलचित्रलाइ तुलसी घिमिरेले निर्देशन गर्नु भएको हो ।
बाँके ३ (निर्वाचन क्षेत्र)
बाँके ३ नेपालको बाँके जिल्लाको संसदीय निर्वाचन क्षेत्र हो। २०७४ भदौ १५, मा निर्वाचन क्षेत्र निर्धारण आयोगले नेपाल सरकारलाई प्रतिवेदन बुझाएपछि यो निर्वाचन क्षेत्र अस्तित्वमा आएको थियो।
सम्मिलित क्षेत्रहरू
बाँके ३ संसदीय निर्वाचन क्षेत्रमा सम्पूर्ण वैजनाथ गाउँपालिका, खजुरा गाउँपालिका, जानकी गाउँपालिका, र नेपालगञ्ज उपमहानगरपालिकाको ७ र १७ वडा समावेश छ।
प्रदेश सभा खण्डहरू
लुम्बिनी प्रदेश प्रदेश सभा क्षेत्रलाई निम्नलिखित खण्डहरूमा विभाजन गरिएको छ:
नेपाल-चीन सम्बन्ध
नेपाल र चीन बिचको द्विपक्षीय सम्बन्ध सन् १९६० अप्रिल २८ मा दुवै देशका प्रतिनिधिले हस्ताक्षर गरिएको चीन नेपाल शान्ति तथा मैत्रीपूर्ण सन्धिले परिभाषित गरेको छ। सन् १९६० मार्च २१ मा चीन नेपाल सीमा सन्धि भएपछि चीन नेपाल सम्बन्धले गति लिएको थियो। चीनसँगको सीमा सन्धि अनुमोदन गर्ने पहिलो छिमेकी राष्ट्र हो। नेपाल र चीन सरकारले सन् १९६१ अक्टोबर ५ मा अनुमोदन गरेका थिए। सन् १९७५ मा भारतमा सिक्किमको विलय भएपछि नेपालले चीन र भारतवीचको प्रभाव बढाउने प्रतिस्पर्धामा सन्तुलित सन्तुलित सम्बन्ध कायम गरेको छ। हालैको वर्षहरूमा, चीन सार्कमा प्रवेश गर्ने प्रयास गरिरहेको छ, र चीनको यस क्षेत्रीय सङ्गठनमा प्रवेश गर्ने प्रस्तावमा नेपालले निरन्तर समर्थन गरिरहेको छ। सन् १९७५ यता, चीन-नेपाल सम्बन्ध झनै गाढा भयो। सन् २०१५ मा चीन नेपालको सबैभन्दा ठूलो प्रत्यक्ष वैदेशिक लगानीको र कतार र मलेसियापछि तेस्रो ठूलो विप्रेषणको स्रोत बनेको छ। सन् २०१७ अनुसार ३,५०० जना नेपाली चीनको मुख्यभूमी र १५,९५० हङकङमा काम गरिरहेका छन्।
लैङ्गिक गैर-अनुरूपी व्यक्ति
कुनै व्यक्ति आफूलाई लैङ्गिकताको कुनै परिभाषा अनुरूप ठान्दैन, पुरुषत्व र नारीत्वको परम्परागत परिभाषा अनुसार आफ्नो लैङ्गिक प्रस्तुतीकरण नअटाउने व्यक्तिहरू लैङ्गिक गैर-अनुरूपी व्यक्तिहरू हुन् ।
आर्मी (चलचित्र)
आर्मी (चलचित्र) एक नेपाली कथानक चलचित्र हो ।
बिल्ली बोडेन
ब्रेन्ट फ्रेजर "बिल्ली" बोडेन (जन्म ११ अप्रिल १९६३) न्यूजिल्याण्डका अन्तराष्ट्रिय क्रिकेट अम्पायर हुन । रूमाटोइट आर्थ्राइटीस रोगबाट पिँडित हुनु अघि उनी क्रिकेट खेलाडी थिए र पछि उनले अम्पायरीङ गर्न थाले । उनी आफ्ना नाटकीय अम्पायरिङ सङ्केतका कारण चिनिन्छन् जसमध्ये खेलाडीलाई पभेलियनको बाटो देखाउन चोर औँलालाई कुप्राउनु पनि एक हो ।
करियर
मार्च १९९५ मा उनले ह्यामिल्टनमा भएको न्यूजिल्याण्ड र श्रीलङ्काबिचको एकदिवशीय क्रिकेटमा पहिलो पटक अम्पायरिङ गरेका थिए । मार्च २००० मा उनलाई टेष्ट क्रिकेटमा पनि अम्पायरिङ गर्ने अवसर मिल्यो भने २००२ मा उनी अन्तराष्ट्रिय क्रिकेट अम्पायरको इमिरेट्स प्यानलमा समावेश गरिए । एक वर्षपछि दक्षिण अफ्रिकामा भएको विश्वकप क्रिकेटमा उनले पनि अम्पायरिङ गरे ।
सङ्केत
रूमाटोइट आर्थ्राइटीसबाट पिँडित भएका कारण उनलाई अन्य अम्पायरको जस्तो औँलाको साधारण चालढालबाट ब्याट्सम्यानलाई आउट भएको सङ्केत गर्न पिँडा हुन्थ्यो जसकारण उनले औँला बङ्ग्याएर सङ्केत गर्न थाले ।उनको यही शैलीले उनलाई असाधारण बनायो । उनी ब्याट्सम्यानले चौका प्रहार गर्दा हातलाई कुचोले बढारेको शैलीमा सङ्केत गर्छन भने छक्का प्रहार गर्दा दुवै हातका चोर औलालाई कुप्रो पारेर छ कदम हातलाई माथितिर लैजान्छन् । टेष्ट क्रिकेटमा उनका सङ्केत केही छाँयामा पर्छन तर एकदिवशीयमा तिनै सङ्केतले स्टेडीयम टल्कन्छ भने टी-२० मा ती सङ्केत भड्कीलो पारित हुन्छन् । उनका यस्ता व्यवहारले उनले प्रशंसा र आलोचना दुवै पाएका छन् । १०० एकदिवशीयमा अम्पायरिङ गरेर उनले आइसीसी ब्रोन्ज बेल अवार्ड प्राप्त गरेका थिए ।
करैयामाई गाउँपालिका
करैयामाई गाउँपालिका बारा जिल्लाको ९ गाउँपालिका मध्येको एक गाउँपालिका हो।
नेपालको एघारौँ राष्ट्रिय जनगणना २०६८ अनुसार करैयामाई गाउँपालिकाको कुल जनसंख्या २६, ४८७ छ।
बादल पारि (चलचित्र)
बादल पारि (चलचित्र) एक नेपाली कथानक चलचित्र हो । यस चलचित्रमा भुवन केसी, जल शाह, नीर शाह को भुमिका देख्न सकिन्छ । यो चलचित्रलाइ उगेन छोपेल ले निर्देशन गर्नु भएको हो । यस चलचित्रमा शम्भुजित बास्कोटाको संगीत रहेको छ ।
म्यारी सेली
म्यारी वुलस्टनक्राफ्ट सेली (पारिवारिक नाम: गडविन, अङ्ग्रेजी: Mary Shelley, जन्म: ३० अगस्ट १६९९ – १ फेब्रुअरी १८५१) अङ्ग्रेजी उपन्यासकार, नाटककार, निबन्धकार, जीवनीकार र यात्रा संस्मरणकार थिइन् । मुख्यत: उनी फ्रेंनकाइन्साटाइन को लेखिका रूपमा परिचित छिन् । एघार वर्षछँदा उनकी आमा, दार्शनिक तथा नारीवादी, म्यारी वुलस्टनक्राफ्टको मृत्यु भएपछि उनी बाबुद्वारा नै हुर्काइइन् । आफ्ना बाबू राजनीतिक दार्शनिक विलियम गडविनबाट उनले उदारतावादका राजनीतिक सिद्धान्तहरु सिक्ने अवसर पनि पाइन्।
सन् १८१४मा म्यारीले आफ्ना बाबुको अनुसरणकर्ता पर्सि सेलीसँग प्रेम सम्बन्ध सुरु गरिन् । सौतेली दिदी क्लेयर क्लेरमन्ट र म्यारी-पर्सि जोडी युरोप गए, फर्कदाँ म्यारी गर्भवती पनि भइन् । त्यसपछिका दुई वर्षहरूमा जोडीले सामाजिक जातीय बहिष्कृत, आर्थिक समस्या, र असमय गर्भधारणबाट शिशुको मृत्यु जस्ता समस्याहरु झेल्नुपर्यो । सन् १८१६ को गर्मी याम म्यारी र पर्सीले अन्य कविहरुसित गेनेभा, स्वीजरल्यान्डमा बिताए; त्यतिबेला नै म्यारीले आफ्नो उपन्यास फ्रेंनकाइन्साटाइन को बारे सोच बनाइन् । सन् १८१८ मा उनीहरू इट्ली गए जहाँ उनिहरूको दोस्रो र तेस्रो सन्तानको मृत्यु भयो, उनको अन्तिम सन्तानको जन्म पनि त्यहीँ भयो । सन् १८२२ मा म्यारीको श्रीमानको डुङ्गा दुर्घटनामा परी मृत्यु भयो । एक वर्ष पछि म्यारी इङग्ल्यान्ड फर्किन् र आफ्नो एक मात्र सन्तान हुर्काउन र लेखकीय जीवन अगाडि बढाइन् । जीवनका अन्तिम वर्षहरूमा भने म्यारी रोगी भइन्, अन्ततः ५३ वर्षको उमेरमा उनको मृत्यु भयो ।
फाइट क्लब
फाइट क्लब सन् १९९९ मा प्रदर्शनीमा आएको अम‌रिकी चलचित्र हो।
हिन्दु वर्ण व्यवस्था
वर्ण व्यवस्था अथवा वर्णाश्रम धर्म आश्रम व्यवस्था लाई उपनिषद्कालमा सामाजिक सङ्गठनका दुइ आधारहरू मानिएका छन् । वर्णको अर्थ रङ्ग हो र वैदिक साहित्यमा वर्ण रंगको अर्थमा नै प्रयुक्त, भएको छ । वर्णको समानान्तर शब्द वर्ग हुन सक्छ तर जाति हुन सक्दैन किनभने वर्ण एक परिवर्तनीय व्यवस्था हो । व्यक्तिको वर्ण कामको आधारमा परिवर्तन हुनसक्छ । तर जन्मको आधारमा गरिएको वर्गीकरण परिवर्तन हुन सक्दैन । वर्ण र जातिमा अन्तर हुन्छ । हुन त मन्वादि स्मृति तथा धर्मशास्त्रहरूमापाइने श्लोक-ब्राह्मणक्षत्रियविशशूद्राणां च परन्तप । वेदाचारपरास्वाद्याःत्रयो वर्णाः द्विजातयः॥ अनुसार ब्राह्मणादि चार वर्णहरूमा शुरुका तीन वर्णहरू वेदाचारपरायण हुनाले द्विजजातिहरू मानिन्छन् भने शूद्र एकजाति मानिन्छ ।आजभोली वेदाचार त्यागेका द्विजजातिका सन्तानहरू व्रात्य भएका देखिंदैनन् । यस अर्थमा गीताको यो श्लोकको तात्पर्यमा खलवल परिसकेको छ-चातुर्वर्ण्य मया सृष्टा गुणकर्मविभागसः। तस्य कर्तारमपि मां विद्धि सर्वानशेषतः॥ यस अर्थमा जन्मको आधार जाति हुन्छ भने पनि वर्ण चार मात्र र जाति अनेक हुन्छन् ।अतः चातुर्वर्ण्य व्यवस्थालाई एक प्रकारको सामाजिक विभाजन भने पनि अब त्यसमा वैदिक कालीन सामाजिक मर्यादाक्रम रहेन । पुराणहरूमा भनें झैं यो चातुर्वर्ण्य व्यवस्था ईश्वरले रचेको र यसमा विसंगति विकृतिहरू भत्रिएमा ईश्वरकै अवतार वा ईश्वरांश महापुरूषहरू ले विकृतिहरू हटाई शूद्धिकरण गर्नेछन् प्रतिक्षा गरौं । वर्णव्यवस्थासँग ठ्याक्कै मिल्दो जुल्दो त होइन, सामाजिक विभाजन दार्शनिक प्लेटोले पनि उल्लेख गरेका छन् । उच्च वर्गमा राजा, दार्शनिक र उच्च प्रशासक वर्ग, मध्यम वर्गमा सैनिक, रक्षक र सहायक वर्ग र निम्न वर्गमा कृषक, कारीगर र सेवक वर्ग पर्दछन् । प्लेटोले जसलाई दार्शनिक राजा भनेका छन् कौटिलीय अर्थशास्त्रमा त्यसलाई राजर्षि भनिएको छ ।
वर्गीकरणका विशेषता
हिन्दू दर्शनमा मानव समाज, ज्ञान र विज्ञान, जीवनका कर्तव्य, व्यक्तित्व विकास आदि सबै कुराहरूलाई चार चारवर्गमा विभाजन गर्ने परम्परा जताततै देख्न पाइन्छ । उदाहरणका लागि ज्ञानका चार भाग ऋग्वेद, यजुर्वेद, सामवेद, र अथर्ववेद छन् । प्राणीका चार विभाजन स्वेदज, जरायुज, अण्डज र उद्भिज छन् । वर्गीकरण र विभाजन क्रमको दृष्टिले नभई अध्ययनको दृष्टिले गरिएको हो । यस विभाजनको उद्देश्य मानिसका विशेषताहरूको आधारमा वर्गीकरण र विश्लेषण गर्नु हो । खप्तड स्वामीले वर्णाश्रम व्यवस्थालाई वंशानुक्रम र वातावरण दुवैलाई ध्यानमा राखेर बनाइएको सामाजिक व्यवस्था बताएका छन् । आधुनिक चिकित्सा विज्ञानले पनि मानिसको रगतका श्रेणी तथा क्रोमोजोमलाई चार प्रकारले नै विभाजन गरेको छ ।  वर्ण व्यवस्थाको आधार ऋग्वेद पुरुष सूक्तमा निहित छ तर पनि वेदमा वर्ण शदको प्रयोग गरिएको छैन ।  ब्राह्मणस्य मुखामासीद्बाहुराजन्य कृतः। उरु तदस्ययद्वैश्यः पदभ्यांशूद्रो अजायतः।  । त्यस्तै विचार गीतामा पनि व्यक्त गरिएको छ– चातुर्वर्ण्यं मया सृष्ट्वा गुण कर्म विभागश ।।४.१३।। वैदिक वाङ्मयको वर्णव्यवस्था अतीव निर्मल र पवित्रतम छ । त्यहा परस्पर भेदभाव, अवहेलना र घृणाको प्रवृत्ति पाईंदैन । चतुर्वर्णक समाज स्वच्छ, समुन्नत र गतिशील हुने कल्पना गरिएको छ । चारवटै वर्णलाई समाजरूपी गाडी चलाउने चार पाङ्ग्राको रूपमा कल्पना गरिएको छ, परस्पर आश्रित हुनुपर्ने स्थिति स्पष्ट रूपमा देखाइएको छ ।
वर्ण अनुसारको कार्य विभाजन
श्रीमद्भगवद्गीता अध्याय १८मा यस विभाजनको विवरण निम्नलिखित छ –
मनुस्मृति, कौटिलीय अर्थशास्त्र, शुक्रनीति, याज्ञवल्क्यस्मृति आदिमा यही कुरा दोहोर्याइएको छ । जुन वर्गले अध्ययन अध्यापन र अनुसन्धानमा मात्र योगदान गर्थ्यो त्यसलाई ब्राह्मण भनिएको छ । वेदाध्ययन, यज्ञ, ब्रह्म चिन्तन, दान दिनु दान लिनु जस्ता कार्य गर्नेलाई ब्राह्मण भनिएको छ । जुन वर्गले राज्यको सुरक्षा गर्थ्यो । अरुको सुरक्षाका लागि हथियार चलाउंथ्यो तथा शासन सञ्चालन गर्थ्यो, त्यस वर्गलाई क्षत्रिय वा राजन्य भनिएको छ । जुन वर्गले आर्थिक क्रियाकलापको नियमन, नियन्त्रण र विस्तार गर्थ्यो त्यसलाई वैश्य भनिएको छ । जुन वर्गले समाजको सेवा गर्थ्यो अर्थात् जसको मुख्य कार्य सबैको सेवा गर्नु थियो त्यसलाई शूद्र भनिएको छ ।
स्मरण रहोस् वैदिक सनातन वर्णाश्रमधर्म का मूलमर्मज्ञ विद्वान् यसो भन्छन् -वेदका प्रधान अङ्ग मानिने कल्पसूत्रभित्र श्रौतसूत्र, गृह्यसूत्र, धर्मसूत्र र शुल्वसूत्रहरू पर्दछन् । यी सूत्रग्रन्थहरू अवलोकन गर्दा गर्भाधानादि संस्कारहरू वेदोक्त रीतिले गर्नेहरू द्विजहरू हुन् । यसका अतिरिक्त अन्य सबै व्रात्यहरू हुन् । द्विजहरूमा ब्राह्मणपुत्र र ब्राह्मणपुत्रीको पृथक गोत्र-प्रवरमा मातृपितृ सम्बन्धका नातामा कम्तिमा ६ पुस्ता परका वरवधुका वीच वेदोक्त तथा आफ्ना शाखासम्मत गृह्योक्त विवाह पद्धतिका आधारमा अग्नि, द्विजका साक्षित्वमा मन्त्रोच्चारणपूर्वक विवाह गरी जन्माएको सन्तान ब्राह्मण हो । शास्त्रोक्त विवाह पद्धतिबाट क्षत्रियमाता-पिताबाट वा ब्राह्मणपुत्रसँग विधिपूर्वक विवाह भएकी क्षत्रियकन्याबाट जन्मेको सन्तान क्षत्रिय हो । शास्त्रोक्त विवाह पद्धतिबाट वैश्यमाता-पिताबाट वा ब्राह्मण वा क्षत्रियपुत्र सँग विवाह भएकी वैश्य कन्याबाट जन्मेको सन्तान वैश्य हो । वेदोक्त आचार संहिता स्वीकार न गर्ने, गर्भाधानादि संस्कारहरू आफ्नै मनमाना पारामा सम्पन्न गर्ने परम्परागत शूद्रमाता-पिताबाट जन्मेको सन्तान जन्मनाशूद्र हो भने ब्राह्मण, क्षत्रिय र वैश्य मातापिताबाट जन्मे पनि आ-आफ्ना कुलाचार त्याग्ने व्यक्ति कर्मणाशूद्र हो । पूर्वोक्त वेद (मन्त्रभाग+ब्राह्मणभाग) वेदांग (शिक्षा, कल्प, व्याकरण, निरुक्त, छन्दर ज्योतिष) सूत्रहरू र ब्रह्मसूत्र, जैमिनीयधर्मसूत्र मनुस्मृति, याज्ञवल्क्यस्मृति आदिमा सबै वर्णहरूका पृथक् संस्कारहरूको वर्णन गरिएको छ । वर्ण अनुसारको कार्य विभाजनलाई निम्नलिखित तालिकामा देखाइएको छ-
तालिका- वर्ण अनुसारको कार्य विभाजन
सामान्य नियम
विभिन्न वर्णले पालना गर्नु पर्ने अलग–अलग नियमहरू बताइएको भए तापनि केही नियमहरू सबैले समानरूपले पालना गर्नु पर्ने व्यवस्था थियो । धर्मशास्त्रहरूमा सबैले बराबर पालन गर्नु पर्ने यी नौ वटा नियमहरू स्पष्ट गरिएको छ– कसै प्रति क्रोध भाव नराख्नु, कसै प्रति विश्वासघात नगर्नु, बाह्य–आन्तरिक पवित्रता राख्नु, सरल भाव राख्नु, आफ्नो पत्नीको गर्भबाट सन्तान उत्पन्न गर्नु, कसैसग घात नगर्नु, धनको उपभोग गर्दा बाँडफाड गरी उपभोग गर्नु, क्षमा भाव राख्नु र भरण पोषण योग्य व्यक्तिहरूको पालन गर्नु । यसमा दशौ कर्म पनि थपिएको छ तर त्यो केवल विद्वान र मुमुक्षुहरूका लागि अनिवार्य छ, त्यो हो निरन्तर अध्ययन अनुसन्धानमा लागिरहनु । धैर्य,क्षमा,मननिरोध,चोरीको अभाव, ईन्द्रियनिरोध,विवेक बुद्धि,शरीरविज्ञान र आत्मविज्ञान, सत्यवचन, रीसको अभाव यी १०यस सामान्य नियमलाई धर्मको लक्षण भनिएको छ ।
वर्ण विभाजन र श्रम विभाजन
वर्ण विभाजनको आधारलाई अर्थशास्त्रमा सरल श्रम विभाजन भनिन्छ । जुन मानिस जुन काममा निरन्तर लागि परेको हुन्छ अर्थशास्त्रमा त्यसलाई पेशागत श्रम विभाजन भनिन्छ । श्रम विभाजन त्यो आर्थिक प्रक्रिया हो जसको उत्पादनमा महत्त्वपूर्ण भूमिका हुन्छ । एक जनाले सबै प्रकारका काम गर्नु भन्दा अलग अलग व्यक्तिले अलग अलग काम गर्दा उत्पादनमा कुशलता उत्पन्न हुन गई उत्पादक, उपभोक्ता, र समाजलाई विभिन्न लाभहरु प्राप्त हुन्छन् भनेर एडम स्मिथले आफ्नो पुस्तक वेल्थ अफ् नेशन्समा सविस्तार उल्लेख गरेका छन् । आचार्य शुक्रले भनेका छन्– जन्मको आधारमा कोही ब्राह्मण वा शूद्र हदैन, ऊ आफ्नोे कर्मको कारणले ब्राह्मण वा शूद्र  हुन्छ । तर आफूलाई निर्धारण गरिएको वर्णाश्रम अनुसार काम नगर्ने राजाद्वारा दण्डनीय हुन्छ । त्यस बेला विभिन्न वर्णका मानिसहरूलाई एक अर्काको कार्य गर्न प्रतिबन्ध भने थिएन । उदाहरणका लागि सेनाको कार्य मुख्यतः क्षत्रियहरूका लागि मात्र निर्धारण गरिएको भए तापनि कौटिलीय अर्थशास्त्रमा ब्राह्मण, क्षत्रिय, वैश्य र शूद्रका  सैन्य टुकडीहरूको उल्लेख गरिएको छ ।
उपसंहार
वर्णाश्रम व्यवस्थामा त्यागमय भोग र आध्यात्मिक सांसारिकताको अनौठो संयोग पाइन्छ । धर्म, अर्थ, काम र मोक्ष गरी चार पुरुषार्थको प्राप्तिका लागि यस चातुर्वर्ण्य व्यवस्थालाई आवश्यक ठानिएको छ । वर्णाश्रमको स्थापना अन्तिम लक्ष्य भने होइन । यसको उद्देश्य व्यक्ति र समाजले पुरुषार्थ प्राप्त गरोस् भन्ने नै हो । पुरुषार्थ त्यो मानवीय क्रियाकलापबाट उत्पन्न वस्तु हो जबसबाट व्यक्ति र समाजको जीवन सुखमय बन्दछ भने जीवनका अन्त्यमा स्वर्गसुख र मोक्षसुखले सम्पन्न हुन जान्छ ।
देवताल गाउँपालिका
देवताल गाउँपालिका बारा जिल्लाको ९ गाउँपालिका मध्येको एक गाउँपालिका हो।
नेपालको एघारौँ राष्ट्रिय जनगणना २०६८ अनुसार देवताल गाउँपालिकाको कुल जनसंख्या २३, २२३ छ।
कृष्ण शमशेर जङ्गबहादुर राणा
कृष्ण शमशेर जङ्गबहादुर राणा एक नेपाली कूटनीतिज्ञ थिए जसले सन् १९३५ देखि १९३९ सम्म बेलायतका लागि नेपाली राजदूतको रूपमा काम गरेका थिए।
८ फेब्रुअरी १९०० मा सिंहदरबार, काठमाडौं, नेपालमा प्रधानमन्त्री चन्द्रशमशेर र महारानी चन्द्र लोकभक्तको घरमा "क वर्ग" छोराको रूपमा उहाँ जन्मनुभयो। उनले बङ्गाल र कलकत्ताका भारतीय शिक्षकहरूबाट निजी शिक्षा प्राप्त गरे। सन् १९०९ मा राणाले राजा पृथ्वीवीर विक्रम शाहकी छोरी राजकुमारी ताराराज्य लक्ष्मी देवीसँग विवाह गरे । उनीहरुका दुई छोरी र एक छोरा थिए । सन् १९२३ मा, चन्द्र शमशेरले कृष्ण र उनकी पत्नीको लागि सीतल निवास (अहिले राष्ट्रपति भवन) निर्माण गरे।
सन् १९३५ मा कृष्ण शमशेरलाई बेलायतका लागि नेपाली राजदूत बनेका थिए। सन् १९३९ मा उनका जेठा दाजु जनरल सिंह शमशेर उनको उत्तराधिकारी बने ।